Thomas Anthony White

**Thomas Anthony White** (1931–2017) var en irsk prelat, katolsk erkebiskop og diplomat for Den hellige stol.

Han beskrev ved en anledning at han i sin tjeneste var som en *«gypsy for the sake of the Kingdom»*. 
## Liv og virke
### Prest
Thomas A. White ble ordinert til prest for bispedømmet Ossory den 15. februar 1956.

For å forberede seg på en diplomatisk karriere gikk han på Det pavelige kirkelige akademi i 1958. Hans første oppdrag tok ham til Nairobi, der den apostoliske delegasjonen til Øst-Afrika forberedte seg på å utvikle diplomatiske forbindelser med landene i regionen etter hvert som de oppnådde sin uavhengighet. Han arbeidet senere i Latin-Amerika og Sveits. Hans siste stabsoppdrag var i Kina, først på fastlandet og deretter ved nuntiaturets nye plassering i Taipei (Taiwan).
### Titulærerkebiskop, nuntius til Rwanda
Pave Paul VI utnevnte ham til apostolisk nuntius til Rwanda og titulærerkebiskop av *Sebana* den 27. mai 1978. Kardinalprefekten for Kongregasjonen for folkenes evangelisering, Agnelo Rossi, ordinerte ham til biskop den 30. juli samme år; medkonsekratorer var Donald J. Herlihy, biskop av Ferns, og Peter Birch, biskop av Ossory.

### Pro-nuntius til Etiopia
Den 1. mars 1983 ble han utnevnt til apostolisk pro-nuntius til Etiopia. Nødhjelpsinnsats under sultkatastrofen der på den tid ble et sentralt element i hans tjenerste i landet. Han fikk et hjerteslag i 1988.

### Pro-nuntius/nuntius til Fiji, New Zealand og Nauru og Kiribati
Pave Johannes Paul II utnevnte ham til apostolisk pro-nuntius til Fiji og New Zealand den 14. oktober 1989. Den 1. desember 1992 ble han også utnevnt til apostolisk nuntius til Nauru. I 1993, med oppgraderingen av diplomatiske forbindelser, ble han utnevnt til apostolisk nuntius til New Zealand.
Han ble også nuntius til Kiribati.
 
Den 27. april 1996 innvilget Johannes Paul II hans fratreden av helsemessige årsaker.

Som pensjonist bodde han i Dublin-forstaden Blackrock, og fortsatte å ta på seg oppdrag fra Statssekreteriatet. Til sist kom han opå sykehjem i Kilkenny, og der døde han den 7. mai 2017.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Erkebiskop *Thomas Anthony White* (1931-2017) *1978

## Referanser